Citroën BX

Citroën BX er en bilmodell fra den franske bilprodusenten Citroën, produsert mellom 1982 og 1994. Totalt 2 315 739 eksemplarer ble bygget av modellen gjennom dens 12 års historie."Dates" (Paris: Automobiles Citroën Corporate Communications Division, 1999), s.76. Kombiutgaven ble tatt ut av produksjon i 1993 da Citroën Xantia ble lansert, mens stasjonsvognmodellen ble produsert frem til 1994.Pirotte, Marcel (1984-07-05). "Gedetailleerde Test: Citroën BX19 TRD" [Detailed Test]. De AutoGids (in Dutch). 5 (125). Brussels, Belgium: Uitgeverij Auto-Magazine: 14.

 Historie 
Citroën BX ble lansert under Eiffeltårnet i Paris i 1982,Bellu, René (2006). "Automobilia". Toutes les voitures françaises 1982 (Salon [Okt] 1981). 80s. Paris: Histoire & collections: 16. og var noe radikalt designet sammenliknet med sine konkurrenter, noe man enkelt legger merke til ved å sammenlikne BX med andre populære modeller i samme klasse. BX var ment som etterfølger til den populære Citroën GS, som i størrelse var noe mindre enn BX. Da BX gikk ut av produksjon ble den erstattet av to ulike modeller, den mindre Citroën ZX og den større Citroën Xantia."Citroën BX". Histomobile.com. 2. oktober 1982. Arkivert fra originalen 20. mars 2012.

kombiutgaven var designet av Marcello Gandini hos Bertone, sterkt inspirert av den britiske konseptbilen Reliant FW11 fra 1977 og konseptet Volvo Tundra fra 1979, som også var designet av Bertone. BX var en av de første modellene som dro fordeler av den nylige fusjonen av Peugeot og Citroën i 1976, og plattformen var delt med den mer konvensjonelle Peugeot 405 som ble lansert i 1987.Braithwaite-Smith, Gavin (16. september 2016). "100 popular cars vanishing from our roads". msn.com Motoring Research.

Også drivverket var hentet fra Peugeot. BX var utstyrt med XY, TU og XU-seriene av bensinmotorer i 1,4 liter, 1,6 liter og 1,9 liters størrelse (en 1,1 liters motor, svært uvanlig i en bil av denne størrelsen, var tilgjengelig i Italia, Portugal og Hellas). Fra 1983 var BX tilgjengelig med dieselmotor.

I 1986 ønsket Citroën å delta i World Rally Championship (WRC), og det ble i den forbindelsen utviklet 20 spesialeksemplarer av BX som skulle delta i konkurransen. Modellene fikk navnet BX4TC EVO og deltok i 3 løp før Citroën trakk seg ut.Bernardet, Alain (April 1985). "Place au sport?" [Room for sport?]. Echappement (in French) (198). Paris, France: Michael Hommell: 80–81.



 Referanser 

 Eksterne lenker 


Kategori:Citroën-modeller
Kategori:Bilmodeller introdusert i 1982